*******เกริ่น*******

วันนี้ขอเสนอ review ค้างสต๊อคกับร้านที่ไปเปิบมาเมื่อประมาณสิบหกล้านปีแสงที่แล้ว (อ๋อ ถามว่าก่อนหน้านี้ทำไมไม่ review - ตอบ ขี้เกียจจร่ะ เพิ่งจะรวบรวมรูปมาได้ 5555)

Tuscany ชื่อร้านมาพร้อมกับจินตนาการว่าต้องอารมณ์ Italian จ๋าแน่ๆ แล้วมันก็เป็นอย่างที่ว่าจริงๆ สืบมาว่าเจ้าของร้านเค้าได้แรงบันดาลใจจากหนังที่ Diane Lane แสดงนำเรื่อง Under The Tuscun Sun แล้วนำมาตั้งเป็นชื่อร้านจรุงใส่บรรยากาศชิวๆเหมือนได้ไปเดินนวยนาดที่ Italy อะไรประมาณนั้น..

พอดีว่าเพื่อนที่อยู่คอนโดแถวนั้น มันบอกว่าวันหนึ่งก่อนที่นางจะดับไฟนอน ตาชีเหลือบไปเห็นแสงไฟส้มสลัวกับเสียงดนตรีสดดังกวนประสาทมาจากสถานที่แห่งหนึ่ง อารมณ์ว่าอยู่ในรัศมีไม่ใกลที่เท้าน่าจะพาไปถึงได้โดยไม่เมื่อย หลังจากพบว่ามันคือร้านอาหารชิลๆร้านหนึ่ง นางจึงขวนขวายที่จะพาเพื่อนๆไปชิม และแล้ววันนั้นมันก็มาถึง


*******การเดินทาง*******

ร้านอยู่ในซอยพหล 23 เข้าไปในซอยเรื่อยๆตามทางคดเคี้ยว (ถ้ามาจากพหล) ก็จะเห็นเอง อยู่ในซอยนั่นแหละ อ๋อเอารถไปได้ ที่จอดมีครับ แต่ไม่เยอะ กะด้วยสายตาน่าจะจอดได้ประมาณสิบคันมั๊ง ที่นั่งโทรไปสำรองไว้คงจะดี มีทั้ง zone open air และ indoor จ้า 


*******เมนูมาๆๆๆ*******

เออ พวกเราเลือกนั่งตรง open air เพราะตอนนั้นลมเย็นชิวๆมาก จำได้ว่าหิวเหมือนจะแดกควายได้สามตัว ก็เลยเริ่มสั่งอาหารทันที เห็นตรงป้ายร้านข้างล่างชื่อ Tuscany มีเขียนไว้ด้วยว่า Thai Cuisine เราก็เอ้า ขายอาหารไทยเรอะ พอเปิดเมนูก็ถึงบางอ้อ เค้าเท่ด้วยการเสิร์ฟอาหาร fusion น่ะจร่ะ และสิ่งที่เลือกทานวันนี้คืออออออ

แตงโมปั่น - ซะงั๊น (จริงๆมีเหล้าและ cocktail นะ แต่ไม่ได้ถ่าย) เข้มข้นใช้ได้
ลาบแซลมอน - เริ่มรู้สึกเปรี้ยวปาก เนื่องด้วยเป็นคนมาจากที่ราบสูง ก็ต้องลอง fusion สลายดั้งซะหน่อย ลาบแซลมอนก็เลยมาวางแหมะบนโต๊ะ อร่อยอีกแล้ว ปลาสดใช้ได้เลย รสชาติก็ลาวนิดๆอินเตอร์หน่อยๆ กรุบกริบ
ขาหมู Tuscany - นี่เค้าบอกอันนี้เป็นของเด็ดของร้าน ขาหมูสูตร Italian  อร่อยดี
ต้มข่าไก่ - ผีหอยหลอดอะไรดลใจไม่รู้ ให้สั่งต้มข่าไก่ รสชาติแอบจางไปนิดนึง ชอบน้ำซุปข้นๆกว่านี้อะ
ปิดท้ายด้วยไส้กรอกเยอรมัน - มาเป็นครอบครัวสี่ดุ้น อร่อยนะอันนี้ ใช้ไส้กรอกคุณภาพดีเลยล่ะ



เสียดายอย่างนึง มาไม่ได้เวลาตอนที่เค้าเริ่มเล่นดนตรีสด คือไปเร็วไปหน่อย ดนตรีสดน่าจะมาเวลาประมาณสองทุ่ม เราไปตั้งแต่หกโมงกว่าๆ แต่ก็โอเคอะ ได้บรรยากาศชิวๆไปอีกแบบ แต่ไม่รู้ว่าข้างใน indoor จะเป็นยังไงเหมือนกัน เห็นว่าประดับร้านสวยเอาเรื่องทีเดียว คราวหน้าถ้าไปมาอีกเดี๋ยว review ใหม่ เหอๆ



*******สรุป*******

ใครเบื่อๆเซ็งๆอยากหาร้านบรรยากาศผ่อนคลายๆแต่ตั้งอยู่กลางป่าูปูนก็มาได้เลย พหล 23 อาหารอร่อย บรรยากาศน่าทัศนา ชะเอิงเอย


:D

